proxectonos/corpus_dominio_legal_administrativo_tmp huggingface dataset:
01/06/2020 | Administración LocalMunicipal
Ares
Aprobación inicial da Ordenanza reguladora da tenencia, defensa e custodia dos animais de compañía

Aprobada Inicialmente na sesión Plenaria Ordinaria de data 25 de maio do 2020 a Ordenanza reguladora da tenencia, defensa e custodia dos animais de compañía, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 27 de maio do 2020 O Alcalde-Presidente Asdo: Julio Ignacio Iglesias Redondo
01/06/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Conta xeral do orzamento do exercicio 2019

ANUNCIO Exponse ao público a Conta Xeral do orzamento do exercicio 2019 desta Deputación Provincial ditaminada pola Comisión Informativa de Economía, Facenda, Especial de Contas, Persoal e Réxime Interior do día 27 de maio de 2020, e de conformidade co establecido no artigo 212.3 do Texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, no artigo 212.3 da Lei 5/1997, do 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Sección I do Servizo de Orzamentos e Asistencia Económica a Concellos por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante estes, e oito (8) máis, os interesados poderán presentar as reclamacións, reparos ou observacións que estimen oportunas. A Coruña, 28 de maio de 2020. O Presidente, O Secretario, Valentín González Formoso José Luis Almau Supervía
01/06/2020 | Administración LocalMunicipal
Muxía
Anuncio definitivo modificación de crédito

O día 23 de Abril de 2020 o Pleno da Corporación aprobou inicialmente o expediente de modificación de crédito “ “Suplemento de Crédito 4/2020”, financiados con remanente de tesourería para gastos xerais. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 158 do día 22 de agosto de 2019. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interponerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir de data da aprobación definitiva. Muxía, 22 de maio de 2020-05-27 O Alcalde. Rosa Lorena Laghdas Ruiz de Lope
01/06/2020 | Administración LocalMunicipal
Ponteceso
Secretaría
Adxudicación de dúas vivendas sociais municipais, situadas no edificio anexo ás escolas, antigas vivendas dos Mestres, en réxime de aluguer

Por acordo plenario do 25-05-2020 apróbanse os pregos que rexirán a adxudicación de dúas vivendas sociais municipais, situadas no edificio anexo ás escolas, antigas vivendas dos mestres, en réxime de aluguer. O prazo para presentar as solicitudes será de 1 mes a partires do día seguinte ó da publicación no BOP. As bases poderanse consultar na paxina web do concello: www.ponteceso. gal Ponteceso, 27 de maio de 2020 O alcalde Xosé Lois García Carballido
01/06/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.2/2020 de aprobación polo Pleno

ANUNCIO A Corporación provincial, en sesión plenaria celebrada o día 30 de abril de 2020, aprobou o expediente de modificación de créditos núm.2/2020, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos núm.2/2020: O que se fai público para xeral coñecemento. A Coruña, 28 de maio de 2020. O Presidente O Secretario Xeral Valentín González Formoso José Luis Almau Supervía
01/06/2020 | Administración LocalMunicipal
Ponteceso
Secretaría
Aprobación inicial da derogación da Ordenanza fiscal núm.9, reguladora da taxa por ocupación de terreos de uso público con mesas, cadeiras e outros elementos análogos, con finalidade lucrativa

O Pleno do Concello de Ponteceso, en sesión ordinaria celebrada o día 25 de maio de 2020, acordou a APROBACIÓN INICIAL DA DEROGACIÓN DAORDENANZA FISCAL Nº 9 REGULADORA DA TAXA POR OCUPACIÓN DE TERREOS DE USO PÚBLICO CON MESAS, CADEIRAS E OUTROS ELEMENTOS ANÁLOGOS, CON FINALIDADE LUCRATIVA. E en cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases do Réxime Local, e o artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron reclamacións, considerarase aprobado definitivamente o acordó plenario de 25-05-2020. Ponteceso, 27 de maio de 2020 O alcalde Xosé Lois García Carballido
29/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.71591 Mª Elena Ríos Rodríguez. Concello de Fisterra

Mª Elena Ríos Rodríguez, co enderezo na Avda. Fernando Blanco, 20 - 1º dta., solicita de Augas de Galicia autorización de obras no lugar de Escaselas, parroquia de San Martiño de Duio (San Martiño), t. m. de Fisterra (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.71591 As obras solicitadas consisten na construción de dous peches na parcela con referencia catastral 15038A502212450000DL, e sitúanse na zona de policía do río Grande (idcurso 100377574). - Ao sureste da parcela: Muro de pedra cunha altura de 1,40 metros. - Ao nordeste da parcela: Muro de formigón cunha altura de 1 metro máis valado tipo Hércules cunha altura de 1 metro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de xuño de 2020, asinado con sinatura electrónica á marxe polo xefe do servizo territorial, Ángel Gómez Rey.
29/06/2020 | Administración LocalMunicipal
A Pobra do Caramiñal
Apertura bolsa emprego para contratación de peón forestal (Programa APROL)

ANUNCIO O concello da Pobra do Caramiñal, ao abeiro da convocatoria da ORDE do 20 de decembro de 2019 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2020 vai proceder á elaboración dunha bolsa de emprego para a contratación dun peón forestal. A selección levarase a cabo de acordo co establecido no artigo 14 de dita Orde e segundo as bases aprobadas por Resolución da Alcaldía 363/2019 de 14 de maio, modificadas por resolución da alcaldía de 25 d e xuño de 2020 e que estarán publicadas no taboleiro de anuncios do concello así como na súa sede electrónica ( https://apobra.sedelectronica.es ). Na Pobra do Caramiñal, a 25 de xuño de 2020 O alcalde José Luís Piñeiro García
29/06/2020 | Administración LocalMunicipal
Laxe
Aprobación inicial MC 07/2020

Aprobado polo Pleno desta Corporación o expediente de modificación de créditos número 07/2020, por transferencia de crédito, dentro do orzamento municipal do exercizo 2019 prorrogado para 2020, por un importe de catorce mil seiscentos euros (14.600,00 euros), consonte ao disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ao público na secretaría deste concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao sr. alcalde deste concello. Laxe, 22 de xuño de 2020 O alcalde presidente José Luis Pérez Añón
29/06/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/05/037.06 na Casa Consistorial do Concello de Frades o día 28/07/2020

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de FRADES, por mor das obras do Proxecto: Lugar: CASA CONSISTORIAL DE FRADES Data: 28/07/2020 Hora: DE 09:30 H A 11:30 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 23 de xuño de 2020 O xefe do servizo, Felipe de la Vega Gándaras
29/06/2020 | Administración LocalMunicipal
Ribeira
Aprobación inicial modificación Ordenanza fiscal reguladora da taxa pola prestación do servizo do Conservatorio Municipal de Música (B.1.11)

O Pleno da Corporación, na sesión extraordinaria e urxente celebrada o pasado 22 de xuño de 2020, adoptou o seguinte acordo: APROBACIÓN INICIAL MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERVIZO DO CONSERVATORIO MUNICIPAL DE MÚSICA (B.1.11). Segundo o previsto nos artigos 17 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas e locais, e 49 da Lei 7/1985, de 2 de abril, reguladora das bases do réxime local, mediante o presente anuncio, o acordo de aprobación provisional, sométese a exposición pública por prazo de 30 días hábiles, mediante anuncio no BOP, taboleiro de anuncios, e sede electrónica do Concello, e nun diario dos de maior difusión da provincia, a contar dende a inserción no Boletín Oficial da Provincia, para que os/as interesados/as poidan examinar o expediente, e presentar as reclamacións que estimen oportunas perante o Pleno De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Riveira, a 23 de xuño de 2020. O ALCALDE Asdo.- Manuel Ruiz Rivas
29/06/2020 | Administración LocalMunicipal
Rianxo
Tesourería - Recadación
Exposición publica do padrón do segundo cuadrimestre taxa sobre recollida de lixo 2020

Mediante Decrecto de Alcaldia do día 26 de xuño de 2020, acordouse aprobar o padrón do segundo cuadrimestre da taxa de recollida de lixo correspondente ao exercizo 2020, no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cal os interesados poderán examinalo e formular alegacións. Contra as liquidacións comprendidas no Padrón poderase interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte ao da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte ao da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comezará o 20 de xullo e rematará o 21 de setembro, ambos os dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander; a través da Banca electrónica ou en caxeiro automático, nas entidades colaboradoras anteriores que o permitan Os recibos domiciliados pasaranse ao cobro o día 20 de xullo de 2020. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 26 de xuño de 2020 O Alcalde Asdo.: Adolfo Muiños Sánchez.
29/06/2020 | Administración LocalMunicipal
Ordes
Información Pública Aprobación Inicial Orzamento Municipal, exercicio 2020

Información pública: aprobación inicial do orzamento municipal para o exercicio 2020 O Pleno Corporativo en sesión ordinaria, celebrada o día 25 de xuño de 2020, aprobou inicialmente o Orzamento Xeral do Concello para o ano 2020, así como o cadro de persoal para o dito exercicio. De conformidade co establecido nas artigos 112.3 da Lei 7/1985, de 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 26 de xuño de 2020 O Alcalde-Presidente José Luis Martínez Sanjurjo
29/06/2020 | Administración LocalMunicipal
Ferrol
Intervención
Acordo do Pleno de 25 de xuño de 2020 polo que se convalida o expediente de modificación de créditos n. º 23/2020 subexpediente 02/2020 do Orzamento en vigor, na modalidade de suplemento de crédito para a aplicación do superávit orzamentario

EDICTO Acordo do Pleno do Concello de 25 de xuño de 2020 polo que se convalida o expediente de modificación de créditos n. º 23/2020 subexpediente 02/2020 do Orzamento en vigor, na modalidade de suplemento de crédito para a aplicación do superávit orzamentario. O Concello Pleno, en sesión celebrada o día 25 de xuño de 2020 acordou convalidar a Resolución de Alcaldía de data 23/06/2020 pola que se aprobou o suplemento de crédito financiado con cargo ao remanente líquido de tesouraría para a aplicación do superávit orzamentario, destinado a financiar gastos en Servizos Sociais e promoción social da política de gasto 23 por efecto da crise sanitaria de COVID-19, por un importe de 245.150,93 € o que se publica aos efectos do artigo 20.2 do Real Decreto-lei 11/2020, de 31 de marzo, polo que se adoptan medidas urxentes complementarias no ámbito social e económico para facer fronte ao COVID-19: Contra o presente Acordo, en virtude do disposto no artigo 170 e 171 do Texto Refundido da Lei Reguladora de Facendas Locais aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. Ferrol, 26 de xuño de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
29/06/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiación con clave de obra N/AC/91.3.3.2 e AC/03/008.01.1 na Casa Consistorial do Concello de A Baña o día 23/07/2020

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello. Este pagamento corresponde ós expediente de expropiación forzosa instruídos para o termo municipal de A BAÑA, por mor das obras dos Proxectos: Lugar: CASA CONSISTORIAL DA BAÑA Data: 23/07/2020 Hora: DE 09:30 H A 11:30 H O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 23 de xuño de 2020 O xefe do servizo, Felipe de la Vega Gándaras
29/06/2020 | Administración LocalMunicipal
Ordes
Información pública aprobación inicial modificación da relación de postos de traballo

Información pública: aprobación inicial modificación da relación de postos de traballo O Pleno Corporativo en sesión ordinaria, celebrada o día 25 de xuño de 2020, aprobou inicialmente a modificación da relación de postos de traballo do Concello de Ordes. De conformidade co establecido no artigo 202.2 da Lei 2/2015, de 29 de abril, o citado expediente exponse ao público na Secretaría municipal polo prazo de vinte días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poidan realizar as reclamacións ou presentar as alegacións que estimen oportunas. Transcorrido devandito prazo, a aprobación elevarase a definitiva se non se presentaron reclamacións ou alegacións. Ordes, 26 de xuño de 2020 O Alcalde-Presidente José Luis Martínez Sanjurjo
29/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70592. Senda peonil. Concello das Pontes

Axencia Galega de Infraestruturas, solicita de Augas de Galicia por atoparse nas marxes dos ríos Eume e Brixeo, a autorización de obras, no lugar de As Pontes, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70592. As obras solicitadas consisten na execución da actuación de:” Reordenación do sistema viario do núcleo de As Pontes para o cumprimento da central térmica, da Directiva 2010/75/UE sobre emisións industriais”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de xuño de 2020 O xefe do servizo territorial Néstor Rodríguez Arias
29/06/2020 | Administración LocalMunicipal
Mugardos
Aprobación definitiva expediente modificación créditos MC 02/2020

O Pleno do Concello en sesión ordinaria do 26 de febreiro de 2020 aprobou inicialmente o expediente de modificación de créditos MC 02/2020, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,23 de xuño de 2020. O Concelleiro de Facenda, Persoal e Participación Cidadá (delegación efectuada pola resolución da alcaldía núm.114/2020, do 06.02.2020). José Miguel Mahía Prados
29/06/2020 | Administración LocalMunicipal
A Coruña
Persoal
Modificación relación de postos de traballo vacantes que se convocan para a provisión por concurso ordinario de méritos de postos de traballo vacantes no Excmo. Concello da Coruña

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 26 de xuño de 2020, resolveuse o seguiente: Modificar o Anexo I que recolle a relación de postos de traballo vacantes que se convocan para a provisión por concurso ordinario de méritos de postos de traballo vacantes no Excmo. Concello da Coruña quedando co contido que figura no Anexo adxunto ANEXO I A Coruña, 26 de xuño de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
29/06/2020 | Administración LocalMunicipal
Ferrol
Facenda e Patrimonio
Padrón IBI 2020

Por Decreto da Alcaldía e nas datas sinaladas aprobáronse os seguintes padróns correspondentes ao exercicio 2020: A través do presente edicto e a teor do establecido no artigo 102.3 da Lei xeral tributaria, procédese a notificar colectivamente aos contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes a contar dende a publicación deste edito no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de xuño de 2020 A concelleira-delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo: María Teresa Deus Trasobares
29/06/2020 | Administración LocalMunicipal
Arteixo
Secretaría Xeral
Relación inicial de bens e dereitos afectados pola expropiación para a ampliación do paseo fluvial de Arteixo dende o polígono de Sabón ata O Rañal, Arteixo

Consonte ao establecido no Acordo Plenario do Concello de Arteixo, de data 15 de xuño de 2020, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado AMPLIACIÓN DO PASEO FLUVIAL DE ARTEIXO DENDE O POLÍGONO DE SABÓN ATA O RAÑAL, ARTEIXO aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avenida de Arteixo, 249, 3º, en horario de luns a venres de 9:00 a 14:00 horas, a fin de que poidan alegar e presentar os documentos e xustificacións que estimen pertinentes. Arteixo, 19 de xuño de 2020 Asdo.: Luis Alberto Castro Calvete. CONCELLEIRO DELEGADO DE URBANISMO E PATRIMONIO (Por delegación Decreto nº 416/2020)
29/06/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 23 de xuño de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ortigueira (expediente IN407A 2019/231-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada soterramento da LMTA MEA802 entre os apoios 28 e 29, no concello de Ortigueira (expediente IN407A 2019/231-1), por resolución desta xefatura territorial, do 11 de xuño de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 6 de agosto de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edicto do concello de Ortigueira, deducida da que se someteu a información pública no DOG do 06.02.2020, no BOP do 24.01.2020 e no xornal La Voz de Galicia do 24.01.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 23 de xuño de 2020 Isidoro Martínez Arca Xefe Territorial da Coruña
29/06/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/03/038.01 na Casa Consistorial do Concello de Fisterra o día 21/07/2020.

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de FISTERRA, por mor das obras do Proxecto: Lugar: CASA CONSISTORIAL DE FISTERRA Data: 21/07/2020 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 23 de xuño de 2020 O xefe do servizo, Felipe de la Vega Gándaras
19/06/2020 | Administración LocalMunicipal
Lousame
Publicación anuncio de aprobación inicial do crédito extraordinario 10/2020

O Concello de Lousame, na sesión extraordinaria que tivo lugar o 17.06.2020, acordou a aprobación inicial do crédito extraordinario núm.10/2020, mediante o que se dotará crédito nas aplicacións orzamentarias que se sinalan no seguinte cadro, financiando tal modificación co Remanente de Tesourería para Gastos Xerais por importe de 201.777,89 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de 15 días hábiles a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 18 de xuño de 2020 A Alcaldesa María Teresa Villaverde Pais.
19/06/2020 | Administración LocalMunicipal
Aranga
Secretaría - Intervención
Información pública da conta xeral municipal de 2019

Formulada e rendida a Conta Xeral deste Concello correspondente ao exercicio 2019, e informada pola Comisión Especial de Contas, expónse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artígos 116 da Lei 7/1985 reguladora das Bases do Réxime Local e 212 do Texto Refundido da Lei Reguladora das Facendas Locais aprobada polo Real Decreto Lexislativo 2/2004. Aranga, a 16 de xuño de 2020 O Alcalde: Asdo./Alberto Platas Álvarez
19/06/2020 | Administración LocalMunicipal
Neda
Exposición pública padrón taxa axuda fogar maio 2020

Por acordo da Xunta de Goberno de 15 de xuño do 2020, aprobáronse os padróns fiscais correspondentes ao mes de maio do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a15 de xuño de 2020 O alcalde, Angel Alvariño Saavedra
19/06/2020 | Administración LocalMunicipal
Porto do Son
Aprobación Padróns Fiscais: Aprobación Taxa ESMU

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 16/06/2020, aprobando o padrón relativo ao 2º e 3º trimestre 2020 da taxa pola prestación dos Servizos das Escolas de Música e Baile, por un importe total de 1.758,61 € (mil setecentos cincuenta e oito euros con sesenta e un céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 16 de xuño de 2020. O Alcalde, José Luis Oujo Pouso
19/06/2020 | Administración LocalMunicipal
Negreira
Nomeamento de funcionarias de carreira

En cumprimento do disposto na Base Oitava. Relación de aprobados, Presentación de documentos e Nomeamento, das que rexen a convocatoria para a provisión en propiedade, por promoción interna vertical, de dúas prazas de Administrativos, vacantes no Concello de Negreira, incluídas na Ampliación da Oferta Pública de Emprego 2018, faise público o Decreto de Alcaldía número 110/2020 de data 11 de xuño de 2020, cuxo contido literal é o que de seguido se reflicte: D. Manuel Angel Leis Míguez, Alcalde-Presidente do Concello de Negreira, provincia de A Coruña. No marco do proceso selectivo para a provisión en propiedade, por promoción interna vertical, de dúas prazas de funcionarios de carreira, vacantes no Concello de Negreira e incluídas na ampliación da Oferta Pública de Emprego 2018, por parte das dúas únicas candidatas que concurriron e resultaron aprobadas no devandito proceso selectivo, presentouse e consta nos seus respectivos expedientes a documentación esixida na Base Oitava. Relación de Aprobados, Presentación de documentos e Nomeamento, das que rexen a convocatoria e que foron obxecto de publicación no Boletín Oficial da Provincia número 232 de data 5 de decembro de 2019. Asimesmo, no Diario Oficial de Galicia número 4, de data 8 de xaneiro de 2020, publicouse un extracto das referidas Bases e referencia ao Boletín Oficial da Provincia no que aparecen na súa integridade. Considerando as facultades que me outorga o artigo 21.1. h) da Lei 7/1985, de 2 de abril, Reguladora das Bases de Réxime Local e demais normativa concordante e de aplicación. Primeiro.- Nomear, como funcionarias de carreira da Escala de Administración Xeral, Subescala: Administrativa, grupo de clasificación: C, subgrupo: C1, a Dona Espiritusanto Vielma Hasegan, con D. N. I. nº.: XXXXXXXXX e a Dona Maria Aurelia Hortal Gento, con D. N. I. nº.: XXXXXXXXX. Segundo.- As funcionarias nomeadas deberán tomar posesión das súas prazas dentro do mes seguinte ao da publicación deste nomeamento no Boletín Oficial da Provincia. A partir da data de toma de posesión producirase para as interesadas a adquisición dos dereitos e deberes inherentes aos postos de traballo (artigo nº 62 do RDL 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público). Terceiro.- Publicar este Decreto no Boletín Oficial da Provincia da Coruña, dacordo co establecido na Base Oitava das que rexen a convocatoria de referencia. Cuarto.- Notificar esta Resolución ás interesadas así como dar conta da mesma ao Pleno da Corporación na próxima sesión ordinaria que celebre. Negreira, 11 de xuño de 2020. O Alcalde-Presidente. Bruno Luis Maria Pineda Juanto Lopez Barajas.” Negreira, 16 de xuño de 2020. O alcalde Manuel Ángel Leis Míguez
19/06/2020 | Administración LocalMunicipal
Muxía
Aprobación do padrón de SAF de Maio de 2020

En data 12 de Xuño de 2020 o Alcalde ditou a seguinte resolución “ista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de Maio 2020. Elaborados os padróns mensuais que conteñen as liquidacións da taxa pola prestación do servizo do SAF no mes de maio de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de Maio de 2020 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 15 de xuño de 2020. O Alcalde, Santiago M. Toba Campaña
19/06/2020 | Administración LocalMunicipal
Arteixo
Secretaría Xeral
Publicación aprobación definitiva expediente de modificación de créditos 12/2020, suplemento de créditos 3/2020

A Corporación, en sesión plenaria celebrada o día 14 de maio de 2020, aprobóu inicialmente o Expediente de modificación de créditos 12/2020 (Suplemento de créditos 3/2020), que se tramitan dentro do vixente orzamento. O anuncio permaneceu exposto ao público mediante anuncio no BOP Nº 71, de data 22 de maio de 2020, por período de quince días hábiles, non presentándose reclamacións ó efecto durante o citado período, polo que se procede a elevar a definitiva a súa aprobación mediante o presente anuncio no Boletín Oficial da Provincia, de conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e publícase, quedando o resumo do orzamento a nivel de capítulos como segue: O que se fai público para xeral coñecemento Arteixo, 17 de xuño de 2020 Asinado dixitalmente.- Carlos Calvelo Martínez Alcalde-Presidente
19/06/2020 | Administración LocalMunicipal
Carral
Acordo provisorio para a modificación da ordenanza fiscal reguladora da taxa pola utilización das instalacións deportivas e culturais municipais (para incluír a tarifa pola utilización das pistas de pádel municipais unha vez cubertas e dota

Na sesión extraordinaria do Pleno do Concello de Carral realizada o 15 de xuño de 2020 adoptáronse, entre outros, os seguintes acordos: 1.- Aprobar de xeito provisorio a modificación do artigo número 5 da ordenanza fiscal nº 22 Reguladora da taxa pola utilización das instalacións deportivas e culturais municipais, que quedaría redactado da seguinte forma: “ Artigo 5.-Tarifas. A contia da taxa determinarase aplicando as seguintes tarifas: “ 2.- Expoñer o acordo provisorio de modificación de ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia de A Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.- Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón proviorio, sen necesidade dun novo acordo plenario.4.- O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicaranse no Boletín Oficial da Coruña, e non entrará en vigor até que se realice tal publicación. Carral, 16 de xuño de 2020 O ALCALDE Francisco Javier Gestal Pose
19/06/2020 | Administración LocalMunicipal
Sada
Secretaría
Convocatoria de varios procesos selectivos: Socorristas, Técnicos de primeios auxilios e para a confección de bolsas de emprego das categorías de xefe, peón e peón-condutor de Brigada de prevención e extinción de incendios forestais e similares

A Alcaldía do Concello de Sada aprobou as seguintes convocatorias de procesos selectivos: As bases das convocatorias estarán expostas ao público e a disposición das persoas interesadas nas Oficinas Municipais, Avda. da Mariña, 25, tfno.: 981 620 075, no taboleiro da sede electrónica municipal https://sede.sada. gal e na páxina web municipal www.sada. gal O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 17 de xuño de 2020 O alcalde.: Agata Anna Quereda Torres
19/06/2020 | Administración LocalMunicipal
Carral
Aprobación inicial do orzamento xeral do Concello de Carral para 2020

Logo de adoptar o Pleno, na súa sesión extraordinaria realizada o 15 de xuño de 2020, o acordo de aprobación inicial do expediente do orzamento xeral do Concello de Carral para 2020, en cumprimento do establecido no artigo 169.1) do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais (TRLRFL en adiante), exponse este expediente ao público mediante un anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as interesados/as segundo o artigo 170.1 TRLRFL poderán examinalo e presentar reclamacións perante o Pleno polos motivos indicados no artigo 170.2 TRLRFL. O orzamento xeral do Concello para 2020 considerarase definitivamente aprobado se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas. Carral, 16 de xuño de 2020 O ALCALDE Francisco Javier Gestal Pose
19/06/2020 | Administración LocalMunicipal
Lousame
Publicación aprobación inicial da relación de titulares, bens e dereitos afectados polo expediente de expropiación forzosa para a execución do proxecto “Sendeiro dende Ponte San Francisco a Carabeiras (paralelo río Lobo)”

Por acordo do Pleno do 17.06.2020 aprobouse inicialmente a relación de titulares, bens e dereitos afectados polo expediente de expropiación forzosa iniciado para a execución do proxecto “Sendeiro dende Ponte San Francisco a Carabeiras (paralelo río Lobo)”, quedando declarada a utilidade pública e a necesidade de ocupación dos mesmos, abríndose información pública durante quince días hábiles aos efectos do disposto nos artigos 18 e seguintes da Lei de Expropiación Forzosa de 16 de decembro de 1954; isto é, que os titulares de dereitos afectados pola expropiación poidan aportar cantos datos permitan a rectificación dos posibles erros que se estimen cometidos na relación publicada, ou opoñerse á ocupación ou disposición dos bens e dereitos por motivos de forma ou de fondo que deberán estar fundamentados. Lousame, 18 de xuño de 2020 A Alcaldesa, Mª Teresa Villaverde Pais
19/06/2020 | Administración LocalMunicipal
Lousame
Anuncio de aprobación inicial do crédito extraordinario 4/2020

O Concello de Lousame, na sesión extraordinaria que tivo lugar o 17.06.2020, acordou a aprobación inicial do crédito extraordinario núm.4/2020, mediante a que se dotará crédito nas aplicacións orzamentarias que se sinalan no seguinte cadro, financiando tal modificación mediante a baixa de créditos de gastos doutras partidas (150.13100) do orzamento vixente non comprometidas, cuxas dotacións se estiman reducibles sen perturbación do respectivo servizo, por importe de 13.502,77 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de 15 días hábiles a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 18 de xuño de 2020 A Alcaldesa María Teresa Villaverde Pais.